वन्य जीवों की घटती संख्या चिंता का विषय : मांझू
अखिलभारतीय बिश्नोई युवा संगठन के राष्ट्रीय उपाध्यक्ष सुनील मांजू ने वन्य जीवों की घटती संख्या पर चिंता जताई है। विश्व वन्य जीव दिवस पर आयोजित बैठक में वक्ताओं ने वन्य जीवों पर मानव द्वारा किए जा रहे विकास के कारण पड़ने वाले दुष्प्रभाव पर चिंता व्यक्त की सुनील मांजू ने बताया कि मानव अपने आप को तरक्की और अपने स्वार्थ के चक्कर में वन्य जीवों के लिए खतरा बन गया है। मानव भूल गया है कि ये धरती जितनी हम इंसानों की है उतना ही हक़ वन्य जीवों का भी है।
दुनिया के नष्ट होते जंगलों, जीव-जन्तुओं और वनस्पतियों की सुरक्षा के प्रति जागरूकता बढ़ाने के उद्देश्य से संयुक्त राष्ट्र महासभा की ओर से 3 मार्च को विश्व वन्य जीव दिवस मनाया जाता है। यह जरूरी है कि सतत विकास, प्राकृतिक संतुलन और मानव कल्याण के लिए लुप्त प्रायः वनस्पतियों, जंगलों और दुर्लभ प्रजातियों के जीवों को संरक्षित किया जाए। ये सभी हमारी अनमोल विरासत है। जिनका सरंक्षण वर्तमान आवश्यकताओं और भावी पीढ़ी के भविष्य की सुरक्षा के लिए जरूरी है। बैठक में सामाजिक, आनुवांशिक, पर्यावरणीय और वैज्ञानिक दृष्टि से वन्य जीवों के प्रति होने वाले अपराधों के खिलाफ वातावरण बनाने का संकल्प भी लिया गया।
hin_Deva hin_Deva hin_Deva